# Humanitārās fakultātes

# Latviešu literatūras un kultūras katedra

**DOCENTS**

**Galvenie uzdevumi un pienākumi**

1. Docents ir valodniecības un literatūrzinātnes nozarē atzīts speciālists, kurš veic mūsdienu līmenim atbilstošu zinātniskās pētniecības darbu un nodrošina augstas kvalitātes studijas valodniecības un literatūrzinātnes nozarē. Docenta galvenais uzdevums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Docenta amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Docenta galvenie pienākumi ir:

2.1. veikt pētniecības darbu valodniecības un literatūrzinātnes nozarē, latviešu literatūras vēstures apakšnozarē;

2.2. lasīt lekcijas, vadīt seminārus un praktiskā darba nodarbības, vadīt studiju, bakalaura un maģistra darbus, vadīt profesionālo un/vai pedagoģisko praksi, organizēt eksāmenus un pārbaudījumus zemāk norādītajās studiju programmās šādos studiju kursos:

|  |  |  |  |
| --- | --- | --- | --- |
| **Studiju**  **programma** | **Studiju kursa nosaukums** | **KP** | **Sadaļa**  **(A, B, C)** |
| ABSP “Filoloģija (latviešu filoloģija ar specializāciju latviešu valodā; latviešu filoloģija ar otro valodu; latviešu valoda kā otrā valoda)” | Latviešu bērnu literatūra  Pasaules bērnu literatūra  Latviešu literatūras vēsture: 20. gs. 20.- 30. gadu latviešu literatūra  Romantisms un reālisms Rietumeiropas literatūrā  Literārā teksta interpretācija II (latviešu valoda kā otrā valoda)  Literārā periodika (latviešu valoda kā otrā valoda) | 2  2  2  1  2  2 | A  B  A  A  B  B |
| AMSP “Filoloģija (latviešu filoloģija)” | Bērnības tēlojumi literatūrā  Eseja latviešu literatūrā  Maģistra darba seminārs | 2  2  2 | B  B  B |
| Profesionālās augstākās izglītības BSP „Skolotājs” | Bērnu un jauniešu literatūra  Kultūras izpratnes un pašizpausmes mākslā joma: literatūra, tās metodika | 2  2 | A  A |
| Profesionālās augstākās izglītības BSP „Mākslas menedžments” | Projektu izstrāde un vadība  Praktiskā projektu izstrāde  Mākslas un kultūras institūciju darbība | 2  2  2 | B  B  A |
| Skolotājs – otrā līmeņa profesionālās augstākās izglītības studiju programma | Latviešu literatūras mācību metodika  Kultūras izpratnes un pašizpausmes mākslā jomas mācību metodika | 2  2 | B  B |
| PMSP „Izglītība” (latviešu valodas un literatūras skolotājs”) | Latviešu literatūras mācību metodika  Teksta interpretācijas pieejas literatūras stundā | 3  2 | B  B |
| PMSP „Karjeras konsultants un jaunatnes lietu speciālists” | Projektu izstrāde un vadība | 2 | B |
| PMSP „Starpkultūru attiecības” | Nacionālās identitātes problēmas mūsdienu sabiedrībā | 2 | B |

2.3. atbilstoši DU akadēmiskā personāla zinātniskā darba efektivitātes vērtēšanas kārtības 3.4. punktam ievēlēšanas periodā publicēt/apstiprināt publicēšanai vismaz 2 rakstus zinātniskajos izdevumos, kas indeksēti Web of Science un/vai SCOPUS datu bāzēs ar ietekmes faktoru zem vidējā nozarē;

2.4. piedalīties ESF, ERAF, LZP, Patvēruma, migrācijas un integrācijas fonda u.c. zinātnisko projektu īstenošanā;

2.5. kalendāra gada laikā piedalīties ar referātu (mutiska prezentācija vai stenda referāts) vismaz vienā starptautiskajā zinātniskajā konferencē/kongresā, publicējot tēzes;

2.6. sekot valodniecības un literatūrzinātnes nozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

2.7. veicināt starptautisko sadarbību zinātnē, nodrošinot DU starptautisku atpazīstamību (ārvalstu zinātnieku iesaiste DU darbībā, vieslekcijas ārvalstīs, iesaistīšanās starptautiskos projektos, ekspertīzē, zinātniskajās organizācijās, u.c.);

2.8. kalendārā gada laikā piedalīties/organizēt vismaz vienu zinātnes popularizēšanas pasākumu, pārstāvot DU;

2.9. ievērot akadēmiska godīguma principus, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos un izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Docenta amatā var ievēlēt personu, kurai ir filoloģijas doktora grāds literatūrzinātnes nozarē.

2. Angļu valodas prasme C1 līmenī.